αγαθηι τυχηι. ψηφισμα των απο της οικουμενης περι τον διονυσον και αυτοκρατορα τραιανον αδριανον σεβαστον καισαρα νεον διονυσον τεχνειτων ιερο[νει]κων στεφανειτων και των τουτων συ[ν]αγωνιστων και των νεμοντων την ιεραν θυμελικην συνοδον. επειδη προταθεις υπο της ιερωτατης βουλης ουλπιος αιλιος πομπειανος αγωνοθετησαι τον αγωνα τον μυστικον δοθεντα υπο του αυτοκρατορος εν ολιγαις τη πολει τη τε χειροτονια ταχεως υπηκουσεν και τον αγωνα διαφανως επετελεσεν εκ των εαυτου μηδεμιας απολειφθεις λαμπροτητος και μεγαλοψυχιας αλλα την τε ευσεβειαν της πατριδος εις αμφοτερους τους θεους επεψηφισεν και τας επιδοσεις πασας δε αφειδως εποιησατο προς μηδεμιαν δαπανην αναδυς και τω τε ταχει της σπουδης οδευοντας ηδη τους αγωνιστας ανεκαλεσατο και παντι μερει του μυστηριου [επη]ρκεσεν τη μεν συνοδω τα αθλα προθεις [τον δε μυστι]κον αγωνα κατασχων ως προκεκρ[ιμενος μονος] ευ ποιειν την πολιν. [δεδοχθαι ουν] ημειν υπερ του τετηρησθαι μεν [τας τειμας τω τε] αυτοκρατορι και τω διονυσω διασε[σωσθαι δε εις τον] αγωνα τη πολει τον ανδρα τετιμη[σθαι ανδριαντ]ι ος αναστησεται εν επιφανεστα[τω μεν τοπω τ]ης μητροπολεως ιδιω δε των αγω[νιζομενων ε]ν τω θεατρω παραδιγμα καλλιστον [αρετης τοις θε]ωμενοις ω και τον εισιοντα αγωνι[στην εις μυστικ]ον αγωνα εψηφισθαι στεφανους [εισφερειν] ει δε μη ειργεσθαι του αγωνος αχαρι[στιας προς τον α]ριστον ανδρα ενεκεν και απειθε[ιας των εψηφι]σμενων τη συνοδω αναστησαι δε [του ανδρος α]νδριαντα και εν νεα πολει τω [δε μεγιστω αυτοκρα]τορι καισαρι τραιανω αδριανω σ[εβαστω και τω κ]ρατιστω ηγεμονι τρεβιω σεργιαν[ω] [μαρτυρησαι] δια ψηφισματος την τε του ανδρος [μεγαλομερ]ειαν και την της συνοδου δικαιαν [ευχαριστιαν] ισηγησαμενου γαιου αντωνιου πολ[-----]ως κωμωδου ολυμπιονεικου ε[πιψηφισαμεν]ου γαιου ιουλιου κολληγα νεο[καισαρεως κωμω]δου παραδοξου. εγενετο εν [τη μητροπολει τη]ς γαλατιας αγκυρα αγωνος τε[λουμενου μυσ]τικου επι ελλαδαρχου ουλπι[ου αιλιου πομπε]ιανου και αρχιερεως μεμμιου [------------]ου διονυσιου του ελλαδαρχου [επι πρωτου αρχο]ντος τιτου φλαουιου ιουλια[νου ----- γραμ]ματεως αλεξανδρου σωπα[τρου -------- και] λαοδικεως κιθαρωδου σεβαστο[νεικου παραδοξου τ]ου τρις αρχιερεως νομοδε[ικτου ----------- ε]ποπτου τρωαδεως πλεισ[τονεικου. επι υπατων ν]ωνιου τορκ[ουα]του ασπρη[να και 0 αννιου λιβωνο]ς προ ειδων δεκεμβριων.
Gal., N. — Ankyra (Ankara) — 128-129 AD — IGR 3.209
 128-129 AD 